Ritratt: Miguela Xuereb .td_uid_2_6112520f600f6_rand.td-a-rec-img{text-align:left}.td_uid_2_6112520f600f6_rand.td-a-rec-img img{margin:0 auto 0 0} Din tan-normalità finta mhix xi ħaġa ġdida fil-ħajja politika ta' pajjiżna. Meta kien inqatel b'mod barbaru Raymond Caruana fl-1987, il-Gvern immexxi mill-Partit Laburista kien stenna li l-Parlament ikompli bix-xogħol normali tiegħu jiddiskuti l-finanzi tal-pajjiż, iżda Eddie Fenech Adami kien insista u hekk kien sar li kellu jiġi diskuss l-istat tal-pajjiż meta l-vjolenza politika kienet tirrenja u Caruana kien biss wieħed mill-vittmi. Il-politiċi Maltin ta' kull naħa għad għandhom ħafna x'jitgħallmu. Ħa nsemmi l-appelli li saru minn diversi naħat, jien inkluż, li l-President ta' Malta George Vella messu almenu offra r-riżenja tiegħu wara l-kundanna ta' tliet imħallfin fuq dawk kollha li kienu fil-Kabinett ta' Muscat u injoraw il-Panama Papers u ħallew l-affarijiet imorru għal xifer l-irdum bir-riżultat ta' vittma oħra ta' vjolenza fil-persuna ta' Daphne Caruana Galizia. M'hemmx tidwir mal-lewża, George Vella mhux biss kien ivvota favur Konrad Mizzi, kien anke wkoll tkellem daqslikieku l-Oppożizzjoni kienet qed tivvinta li l-Gvern ta' Muscat kien korrott. Iżda x'ġara meta George Vella kien magħżul biex isir President mill-akbar politiku korrott li qatt rat Malta? L-Oppożizzjoni vvutat favur u warrbet il-passat xejn sabiħ ta' George Vella. Issa jiena nifhem li x-xewqa tar-rikonċiljazzjoni kultant tixpruna lejn l-għaqda, iżda fil-fatt x'ġara issa? Għandna President imħammeġ b'mod indirett fl-impunit à li wasslet għall-qtil ta' ġurnalista u għandna żewġ rappreżentanti fl-Ewropa, Helena Dalli u Leo Brincat imħammġa bl-istess akkużi. Tinsewx li Dalli kienet irreferiet għall-assassinju ta' Daphne bħala delitt femiċidju biss. Issa sta għall-Parlament Ewropew jekk ikunx hemm dibattitu jew le. L-Ispeaker tal-Kamra jridna nemmnu li l-pajjiż qed jgħix f'normalità. Irid jiċċelebra l-100 sena mill-Parlament Malti meta l-istess Parlament qed jiġi mmanipulat b'mod tassew viljakk. L-Ispeaker tilef l-imparzjalità tiegħu fil-każ tal-Ministru Carmelo Abela u qed jerġa' jagħmel l-istess fil-każ ta' Rosianne Cutajar. Mhux biss, issa donnu l-Kumitat tal-Kamra dawwar l-akkuża kontra Cutajar li kienet kisret l-etika fi kwistjoni ta' ħlas ta' taxxa u mhux taxxa. Dawn huma manuvri li se jkomplu jniżżluna l-isfel u l-Ispeaker flok ma jipprova jgħolli l- Parlament Malti qed ini żżlu fi stat ta' rubber stamp għal dak kollu li jiddettaw il-kriminali li llum imexxu l-Partit Laburista u allura l- Gvern Malti. Għalhekk għamlu sew l-eks speakers Alfred Bonnici, Lawrence Gonzi, Anton Tabone u Louis Galea li fakkru lis-Sur Anġlu Farrugia li dawn huma żminijiet diffiċli u ċ-ċerimonji għandhom jistennew sakemm il-Parlament jibda jpoġġi r-rakkomandazzjonijiet tat-tliet imħallfin fil-prattika, b'implimentazzjoni li trid twassal għal ġustizzja vera u mhux biss għal xi sospensjoni 'l hawn u 'l hemm. Jekk il-Prim Ministru Robert Abela veru jrid li l-ġerħa tingħalaq, 'skużawni' mhix biżżejjed. Għax ma jibgħatx għal Lawrence Gonzi biex ikun interlokutur tal-Oppożizzjoni biex jibdew iseħħu r-riformi li jridu jwasslu għall-fejqan ta' dan il-pajjiż. Dak ikun pass għaqli. Għandu x'jitgħallem ħafna minn Gonzi. Il-President qalilna li r-rapport tal-Imħallfin huwa l-ewwel pass, u hemm nibqgħu qabel ma Joseph Muscat jiġi miċħud mill-Partit Laburista bħala l-awtur ta' Malta b'reputazzjoni ta' stat mafjuż. Il-Parlament għandu jissejja ħ mill -aktar fis biex jibda x-xogħol li hemm bżonn isir iżda mid-dehra l-Ispeaker tal-Kamra u dawk li huma msemmija fir-rapport tal-imħa llfin iriduna nagħmlu bħal Neruni – Nero fiddles waqt li Ruma kienet qed tinħaraq. .td_uid_3_6112520f60320_rand.td-a-rec-img{text-align:left}.td_uid_3_6112520f60320_rand.td-a-rec-img img{margin:0 auto 0 0}